Марко Ганчев
Похвално слово за езичника

chitanka.info

Кога с черта, кога със резка

са пишели във древността.

Ти тая писменост и днеска

достойно пазиш по места.

Ако ли някой с думи резки

те критикува, да речем,

във досието две-три резки

му дръпваш с острия калем.

Ако се пак не вразумява

и не затваря той уста,

калема вземаш ти тогава

и просто теглиш му черта.

О, дръж калема с яки пръсти

и всекиго задрасквай ти,

ако рече да те покръсти

или да те ограмоти!

1962

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.